**Likumprojekta**

**"Grozījumi Maksājumu pakalpojumu un elektroniskās naudas likumā"**

**sākotnējās ietekmes novērtējuma ziņojums**

**(anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ņemot vērā līdzšinējo maksājumu pakalpojumu un elektroniskās naudas iestādes praktisko darbību, kā arī uzraudzības procesā konstatētās nepilnības, ir jāveic grozījumi Maksājumu pakalpojumu un elektroniskās naudas likumā (turpmāk – Likums), lai pilnveidotu un uzlabotu uzraudzības prasības, kā arī likumprojektā jāizstrādā prasības par pašu kapitāla aprēķināšanu, kas izriet no **Eiropas Parlamenta un Padomes Direktīvas 2007/64/EK par maksājumu pakalpojumiem iekšējā tirgū, ar ko groza Direktīvas 97/7/EK, 2002/65/EK, 2005/60/EK un 2006/48/EK un atceļ Direktīvu 97/5/EK – dokuments attiecas uz EEZ (turpmāk – Direktīva 2007/64/EK) un** Likuma regulējuma pielāgošanu saistībā ar licencētas iestādes sākotnējo kapitālu, pašu kapitālu un tā aprēķināšanas kārtību, ko turpmāk noteiks Eiropas Parlamenta un Padomes 2013. gada 26. jūnija Regula (ES) Nr. 575/2013 par prudenciālajām prasībām attiecībā uz kredītiestādēm un ieguldījumu brokeru sabiedrībām ­– un ar ko groza Regulu (ES) Nr. 648/2012 (turpmāk – Regula Nr. 575/2013). |
| 2. | Pašreizējā situācija un problēmas | Maksājumu pakalpojumu un elektroniskās naudas iestādēm, kurām nav nepieciešama licence un kura savu darbību ir tiesīga uzsākt pēc reģistrācijas Komisija uzturētā reģistrā, Likums paredz atvieglotu reģistrācijas un uzraudzības kārtību, taču, ņemot vērā maksājumu pakalpojumu un elektroniskās naudas iestāžu darbības riska līmeņu atšķirību un dažādu sarežģītības pakāpju pakalpojumu klāstu ir nepieciešams uzlabot iestāžu uzraudzības prasības un precizēt prasības, lai pilnvērtīgāk izvērtētu pakalpojuma sniedzēju darbību atbilstību Likumam.  Attiecīgi, lai uzlabotu iestāžu uzraudzības procesu un samazinātu to darbības riskus, ar grozījumiem būtu jāsamazina iestādēm noteiktie veikto maksājumu un elektroniskās naudas emisijas apgrozījuma vidējais apmērs, pēc kura pārsniegšanas iestādei jāsaņem licence, tādējādi mazinot iestāžu darbības riskus.  Palielinoties tirgus dalībnieku skaitam, kā arī izvērtējamās informācijas apjomam, Likumā jāpagarina iesnieguma par maksājumu un elektroniskās naudas iestādes reģistrāciju izskatīšanas termiņš, kas pašlaik ir tikai desmit darba dienas.  Ņemot vērā, ka arī krājaizdevu sabiedrības ir tiesīgas nodarboties ar maksājumu pakalpojumu sniegšanu, Likumā būtu jāpaplašina personu loks, kas ir tiesīgas sniegt maksājumu pakalpojumus.  Lai pilnveidotu licencēto maksājumu iestāžu uzraudzību un nodrošinātu, ka paralēli minimālai sākotnējā kapitāla nodrošināšanas prasībai otram kritērijam pašu kapitāla prasība ir samērojama ar veikto maksājumu apmēru, nevis ar pastāvīgo izmaksu kopsummu, kas ir nosacīti neliela, ir nepieciešama minimālās pašu kapitāla prasības aprēķina maiņa, aizstājot esošo metodi ar **Direktīvā 2007/64/EK** minēto metodi B.  Nepieciešams veikt grozījumus iestādes sākotnējā kapitāla un pašu kapitāla aprēķināšanai, jo stājoties spēkā Regulai Nr. 575/2013 spēku zaudē Eiropas Parlamenta un Padomes 2006. gada 14. jūnija Direktīva Nr. 2006/48/EK par kredītiestāžu darbības sākšanu un veikšanu, kura līdz šim noteica maksājumu pakalpojumu un elektroniskās naudas iestādes sākotnējo kapitālu un pašu kapitālu, un tā aprēķināšanu un uz kuru atsaucās Direktīva 2007/64/EK un Padomes 2009. gada 16. septembra Direktīva Nr. [2009/110/EK](http://eur-lex.europa.eu/LexUriServ/LexUriServ.do?uri=OJ:L:2009:267:0007:01:LV:HTML_blank) par elektroniskās naudas iestāžu darbības sākšanu, veikšanu un konsultatīvu uzraudzību, par grozījumiem Direktīvā [2005/60/EK](http://eur-lex.europa.eu/LexUriServ/LexUriServ.do?uri=CONSLEG:2005L0060:20091030:LV:HTML_blank) un Direktīvā [2006/48/EK](http://eur-lex.europa.eu/LexUriServ/LexUriServ.do?uri=CONSLEG:2006L0048:20091030:LV:HTML_blank) un par Direktīvas [2000/46/EK](http://eur-lex.europa.eu/LexUriServ/LexUriServ.do?uri=OJ:L:2000:275:0039:01:LV:HTML_blank) atcelšanu. Turpmāk iestādes sākotnējā kapitāla un pašu kapitāla definīcija un aprēķināšanas kārtību noteiks Regula Nr. 575/2013, nevis šis Likums.  Vienlaikus nosakāma vienota pieeja Finanšu un kapitāla tirgus komisijas (turpmāk – Komisija) finansēšanas maksas noteikšanai, jo pašlaik tikai licencētām iestādēm ir noteikta diferencēta Komisijas finansēšanas maksa, kas atkarīga no iestādes veikto maksājumu kopsummas. Pašlaik iestādēm, kurām nav nepieciešama licence, Komisijas finansēšanas maksu nosaka neatkarīgi no to veikto maksājumu kopsummas, tādejādi, lai arī šim iestādēm noteiktu samērīgu un atkarībā no tās veikto maksājumu kopsummas vai atpirktās elektroniskās naudas ceturksnī, maksa nosakāma diferencēta.  Atbilstoši spēkā esošai Likuma redakcijai iestādēm, kuru darbībai nav nepieciešama Komisijas licence, nav noteikta kārtība tās pārstāvju piesaistei, kā arī šīm iestādēm nav saistoša ārpakalpojuma piesaiste kārtība tās darbības nodrošināšanai, lai gan ārpakalpojuma, piemēram, grāmatvedības kārtošana, informācijas tehnoloģiju pārvalde, atsevišķos gadījumos iestādes piesaistīta arī pašlaik.  Tādējādi, lai nodrošinātu kvalificētu un pieredzējušu pārstāvju un ārpakalpojuma sniedzēju piesaisti un veiktu uzraudzību atbilstoši Likuma prasībām, jāparedz kārtība iestādes pārstāvju piesaistei un informācijas iesniegšanai Komisijā, kā arī kārtība ārpakalpojuma, tas ir, grāmatvedības kārtošanas, informācijas tehnoloģiju vai sistēmu pārvaldības vai attīstīšanas, iekšējā audita dienesta pienākumu veikšanas, nodošanai un informācijas iesniegšanai Komisijā.  Ievērojot minēto, ir izstrādāts likumprojekts "Grozījumi Maksājumu pakalpojumu un elektroniskās naudas likumā" (tālāk tekstā – likumprojekts).  Vienlaikus Likumā veicami tehniskie grozījumi. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Likumprojekts izstrādāts ar mērķi uzlabot iestāžu uzraudzības procesu un samazināt to darbības riskus.  Veicot grozījumus Likumā tiek pilnveidotas uzraudzības prasības un pazemināti veikto maksājumu, kā arī apgrozībā esošo naudas apmērs iestādēm, pēc kura pārsniegšanas tai būtu jāsaņem Komisijas licence.  Likumā tiek pagarināts iesniegumu izskatīšanas termiņš iestādes reģistrācijai maksājumu iestāžu vai elektroniskās naudas iestāžu reģistrā, tādejādi nodrošinot saņemto iesniegumu samērīgu izskatīšanas periodu.  Tiek paplašināts personu loks, kas ir tiesīgas sniegt maksājumu pakalpojumus, iekļaujot tajā krājaizdevu sabiedrības, tādejādi nodrošinot, ka arī kredītiestādes, kas ir tiesīgas sniegt maksājumu pakalpojumus tiek pieskaitītas pie maksājumu pakalpojumu sniedzējiem Likuma izpratnē.  Tiek veikta pašu kapitāla prasības aprēķina maiņa, pamatojoties uz **Direktīvas 2007/64/EK** 8. pantā minēto B metodi, tādejādi pilnveidojot licencēto maksājumu iestāžu uzraudzību un nodrošinātu samērīgas prasības nepieciešamajam pašu kapitāla apmēram, ņemot vērā maksājumu iestādes faktiski sniegto maksājumu pakalpojumu apmēru un veidu.  Veikti Likuma grozījumi par iestādes sākotnējo kapitālu un pašu kapitālu un tā aprēķināšanas kārtību, lai nodrošinātu regulas Nr.575/2013 nosacījumu izpildi, jo ar Regulas Nr. 575/2013 ieviešanu spēku zaudē Eiropas Parlamenta un Padomes 2006. gada 14. jūnija Direktīva Nr. 2006/48/EK par kredītiestāžu darbības sākšanu un veikšanu, kura līdz šim noteica licencētas maksājumu pakalpojumu un elektroniskās naudas iestādes sākotnējā kapitāla un pašu kapitāla aprēķinu un uz kuru atsaucās Direktīva 2007/64/EK un Padomes 2009. gada 16. septembra Direktīva Nr. [2009/110/EK](http://eur-lex.europa.eu/LexUriServ/LexUriServ.do?uri=OJ:L:2009:267:0007:01:LV:HTML_blank) par elektroniskās naudas iestāžu darbības sākšanu, veikšanu un konsultatīvu uzraudzību, par grozījumiem Direktīvā [2005/60/EK](http://eur-lex.europa.eu/LexUriServ/LexUriServ.do?uri=CONSLEG:2005L0060:20091030:LV:HTML_blank) un Direktīvā [2006/48/EK](http://eur-lex.europa.eu/LexUriServ/LexUriServ.do?uri=CONSLEG:2006L0048:20091030:LV:HTML_blank) un par Direktīvas [2000/46/EK](http://eur-lex.europa.eu/LexUriServ/LexUriServ.do?uri=OJ:L:2000:275:0039:01:LV:HTML_blank) atcelšanu.  Ar grozījumiem tiek veiktas izmaiņas attiecībā uz maksu Komisijas darbības finansēšanai, tādejādi paredzot diferencētu maksu tirgus dalībniekiem, kas atkarīga no veikto maksājumu kopsummas vai atpirktās elektroniskās naudas kopsummas.  Lai nodrošinātu tiesiskā regulējuma ieviešanu Likumā tiek veikti grozījumi šādos Likuma pantos 1. p. 1., 21., 22. pk.; 2. p. 2.1d. 7. pk.; 2. p. 2., 8. pk.; 4. p. 1., 2., 2.1 d.; 5. p. 1., 2., 3. d.; 5.1 p. 1., 2., 3., 4. d.; 5.2p. 1., 2. d.; 5.3 p.; 8. p.; 9. p.; 11. p. 1. d. 2., 4., 6., 11., 13. pk.; 12. p. 3. d.; 18. p.; 25. p. 1. d. 6., 7., 9. pk.; 25.1 p.; 31. p. 1. d. 1. p. 2., 3. d.; 32. p. 1., 2. d.; 34. p. 2. d.; 35. p. 1., 2. d.; 37. p.; 38. p. 1., 4. d.; 38.1p.; 40. p. 1.1, 1.2, 2., 3. d.; 40.1p.; 45. p.; 46. p. 2., 2.1 d.; 51. p. 1., 2., 3. d.; 78. p. 1., 2. d.; 103. p.; pārejas noteikumu 13., 14., 15., 16., 17. p.  Ar likumprojekta 9.pants piešķir Komisijai tiesības pieprasīt papildus informāciju un dokumentus, pie jau iesniegtiem dokumentiem, lai gadījumā, ja iesniegtie dokumenti nerada skaidru priekšstatu, varētu izvērtēt iestādes darbības atbilstību Likuma un Komisijas izdoto normatīvo noteikumu prasībām. Iesniedzamās informācijas un dokumentu apjoms, kā arī prasības, kas iestādei jāizpilda ir norādīts Likuma 5. un 5.1 pantā. Attiecībā uz licencētā iestādēm Komisijai ir tiesības pieprasīt papildus informāciju un dokumentus, saskaņā ar Likuma 11. panta trešo daļu, attiecīgas tiesības nosakāmas arī attiecībā uz iestādēm, kur darbībai nav nepieciešama Komisijas licence, bet, kas savu darbību ir tiesīgas uzsākt pēc reģistrācijas Komisijas uzturētā reģistrā.  **Likumprojekta 20. pantā izteiktā Likuma 35. panta otrā daļa atbilst Direktīvas - 2008/64/EK 8. panta prasībām, jo 35. panta otrā daļā principā noteikts periods, no kura tiek noteikta veikto** maksājumu vidējo aritmētisko vērtība, ja iestāde nav darbojusies pilnus 12 kalendāros mēnešus. **Direktīvas - 2008/64/EK 8. pants nav precīzi noteicis aprēķināšanas kārtību, ja iestādes uzsākusi darbību un** nav darbojusies pilnus 12 kalendāra mēnešus **iepriekš gadā.** Šis precizējums nepieciešams, lai iestāde precīzi spētu aprēķināt tās veikto maksājumu kopsummu (*ks*) periodā no kura tā uzsākusi darbību, kas nav 12 kalendāro mēnešu periods. Attiecīgs nosacījums pēc būtības ir noteikts arī Likuma pašreizējās redakcijas **35. panta otrā daļā, kas pielāgots Direktīvas - 2008/64/EK 8. pantā minētai pašu kapitāla aprēķināšanas B metodei;**  **Likumprojekta 30. pantā pārejas noteikumu 17. punktā ietvertais regulējums par pašu kapitāla noteikšanu atbilst Direktīvas - 2008/64/EK 8. panta prasībām, jo nosaka kā aprēķināt iestādes pašu kapitālu pārejas periodā.** No 01.01.2014. iestādes pašu kapitāla aprēķinu noteiks Regula Nr. 575/2013. Stājoties spēkā Regulai Nr. 575/2013 spēku zaudē Eiropas Parlamenta un Padomes 2006. gada 14. jūnija Direktīva Nr. 2006/48/EK par kredītiestāžu darbības sākšanu un veikšanu, uz kuru bija atsauce **Direktīvā 2008/64/EK saistībā ar** pašu kapitāla un aprēķinu. **T**ermins *pašu kapitāls* varētu palikt nedefinēts, ja tas tieku izslēgts no Likuma un likumprojekts stātos spēkā pirms 01.01.2014. Līdzīgs regulējuma formulējums attiecībā uz nacionālā regulējuma piemērošanu ir noteikts arī pārejas noteikumos Ieguldījumu pārvaldes sabiedrību likumā, kura grozījumi stājušies spēkā 09.07.2013. **Būtu jāņem vērā, ka Likumā noteiktā pašu kapitāla aprēķināšanas kārtība attiecās uz licencētām iestādēm, bet pašlaik nav neviena iestāde, kas būtu saņēmusi licenci saskaņā ar Likuma prasībām;**  **Ieviešot Likumprojekta 20. pantā izteikto Likuma 35. panta pirmo un otro daļu, kā arī Likumprojekta 30. pantā izteikto noslēgumu jautājumu 17. punktu tiks nodrošināta maksājumu iestāžu tiesiskā paļāvība, jo minētais regulējums attiecas tikai uz licencētām iestādēm, bet pašlaik neviens tirgus dalībnieks nav saņēmis attiecīgu licenci, saskaņā ar Likuma prasībām. Vienlaikus pirms attiecīgā regulējuma izstrādes par regulējuma ieviešanu tika informēti tirgus dalībnieki, kas bija tiesīgi izteikt savus komentārus, iebildumus un priekšlikumus par regulējumu, par ko no tirgus dalībnieku puses netika celti iebildumi vai izteikti priekšlikumi. Tādejādi, ja kāda iestāde pieņemtu lēmumu iesniegt dokumentāciju licences saņemšanai līdz 01.01.2014, uzskatām, ka iestādes ir informētas par Likuma prasībām attiecībā uz pašu kapitāla aprēķināšanas kārtību, kas Likumā tiks ieviestas ar 01.01.2014.**  L**ikumprojekta 13. un 19. pantā izteikto grozījumu nepieciešamība saistīta ar norādi uz** sākotnējā kapitāla un pašu kapitāla aprēķināšanas kārtību, jo no 01.01.2014. iestādes sākotnējā kapitāla un pašu kapitāla aprēķinu noteiks Regula Nr. 575/2013. Stājoties spēkā Regulai Nr. 575/2013, spēku zaudē Eiropas Parlamenta un Padomes 2006. gada 14. jūnija Direktīva Nr. 2006/48/EK par kredītiestāžu darbības sākšanu un veikšanu ar, uz kuru bija atsauce **Direktīvā 2008/64/EK saistībā ar** sākotnējā kapitāla un pašu kapitāla aprēķinu. Turpmāk iestādes sākotnējā kapitāla un pašu kapitāla definīcija un aprēķināšanas kārtība būs noteikta Regulā Nr. 575/2013, nevis šajā Likumā. Tāpēc nepieciešams izslēgt 1. panta 21. un 22. punktu, papildināt Likuma 12. pantu ar trešo daļu un precizēt Likuma 34. panta otro daļu, kurā ir norāde uz subjektu, kas nosaka attiecīgo kārtību.  **Likumprojekta 30. pantā izteiktais noslēguma jautājumu 16. punkts** nosaka terminu *sākotnējais kapitāls*, kurš varētu palikt nedefinēts, ja tas tiek izslēgts no Likuma un likumprojekts stātos spēkā pirms 01.01.2014. Līdzīgs regulējuma formulējums attiecībā uz nacionālā regulējuma piemērošanu ir noteikts arī Pārejas noteikumos Ieguldījumu pārvaldes sabiedrību likumā, kura grozījumi stājušies spēkā 09.07.2013.  Likumprojektā tiek precizēts Likuma 27.panta ceturtās daļas 4. punkts un desmitā daļa, kā arī 29. panta pirmā un trešā daļa. Precizējumi nosaka pārstāvju piesaistes un ārpakalpojumu izmantošanas kārtību iestādēm, kurām nav nepieciešama Komisijas licence darbībai Latvijā.  Ņemot vērā to, ka Finanšu un kapitāla tirgus komisija ir noteikta kā kompetentā iestāde, kura uzrauga neliela apjoma maksājumu sistēmas un to darbības atbilstību Eiropas Parlamenta un Padomes regulas Nr. 260/2012, ar ko nosaka tehniskās un darbības prasības kredīta pārvedumiem un tiešā debeta maksājumiem *euro* un groza Regulu Nr. 924/2009, prasībām, likumprojekts paredz neliela apjoma maksājumu sistēmu reģistrēšanas kārtību, tajā skaitā nosakot pārejas periodu reģistrācijas veikšanai esošajām neliela apjoma maksājumu sistēmām. Vienlaikus likumprojekts nosaka to, ka Komisija izdod kārtību, kādā reģistrējama neliela apjoma maksājumu sistēma un sniedzama informācija, kā arī iesniedzamos dokumentus, būs nepieciešams izdot Komisijas normatīvos noteikumus.  Papildus likumprojekts paredz, ka Finanšu un kapitāla tirgus komisija ir tiesīga pieprasīt nepieciešamo informāciju un veikt pārbaudes maksājumu sistēmām, kā arī noteikta to uzraudzības maksa. Papildus tiek paredzēts, ka informācija par maksājumu sistēmām ir ierobežotas pieejamības, vienlaikus Maksājumu pakalpojumu un elektroniskās naudas likumā noteiktajos gadījumos Komisija ir tiesīga ar minēto informāciju apmainīties ar citām starptautiskajām uzraudzības iestādēm uzraudzības funkciju veikšanas ietvaros. |
| 5. | Projekta izstrādē iesaistītās institūcijas | Finanšu ministrija, Latvijas Banka, Patērētāju tiesību aizsardzības centrs un Finanšu un kapitāla tirgus komisija. |
| 6. | Iemesli, kādēļ netika nodrošināta sabiedrības līdzdalība | Likumprojekts ir saskaņots ar attiecīgā tirgus dalībniekiem. |
| 7. | Cita informācija | Nav. |

|  |  |  |
| --- | --- | --- |
| II. Tiesību akta projekta ietekme uz sabiedrību | | |
| 1. | Sabiedrības mērķgrupa | Likumprojekta tiesiskais regulējums attiecas uz maksājumu pakalpojumu sniedzējiem un elektroniskās naudas iestādēm. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | *Projekts šo jomu neskar.* |
| 3. | Tiesiskā regulējuma finansiālā ietekme | Paredzēts palielināt Komisijas finansēšanai paredzēto maksu no attiecīgā tirgus dalībnieku maksājumiem. Tiek diferencēta Komisijas finansēšanas maksa reģistrētiem maksājumu pakalpojumu sniedzējiem un elektroniskās naudas iestādēm. |
| 4. | Tiesiskā regulējuma nefinansiālā ietekme | *Projekts šo jomu neskar.* |
| 5. | Administratīvās procedūras raksturojums | Administratīvās procedūras attieksies uz visiem maksājumu pakalpojumu sniedzējiem un elektroniskās naudas iestādēm. |
| 6. | Administratīvo izmaksu monetārs novērtējums | *Projekts šo jomu neskar.* |
| 7. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| *Projekts šo jomu neskar.* |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Pēc likumprojekta pieņemšanas Komisija veiks grozījumus Komisijas 15.04.2011.   noteikumos Nr. 63 "**Maksājumu iestādes un elektroniskās naudas iestādes darbību regulējošo prasību un pārskatu sagatavošanas normatīvie noteikumi" un Komisijas 15.04.2013. noteikumos Nr. 64 "**Licenču maksājumu iestādes un elektroniskās naudas iestādes darbībai izsniegšanas, maksājumu iestādes un elektroniskās naudas iestādes reģistrācijas, iesniedzamo dokumentu un informācijas sniegšanas normatīvie noteikumi", kā arī tiks izstrādāti Komisijas normatīvie noteikumi par finanšu un kapitāla tirgus dalībnieku maksājumu apmēra Finanšu un kapitāla tirgus komisijas finansēšanai 2014. gadā noteikšanu un pārskatu iesniegšanu. |
| 2 | Cita informācija | Nav. |

|  |  |  |
| --- | --- | --- |
| V. Tiesību akta projekta atbilstība Latvijas Republikas starptautiskajām saistībām | | |
| 1. | Saistības pret Eiropas Savienību | No 01.01.2014. Regula Nr. 575/2013 nosaka sākotnējā kapitāla un pašu kapitāla definīciju un aprēķināšanas kārtību, kas jāievēro licencētai maksājumu pakalpojumu un elektroniskās naudas iestādei.  **Direktīva 2007/64/EK nosaka** licencētas iestādes pašu kapitāla prasības aprēķināšanas metodiku. |
| 2. | Citas starptautiskās saistības | *Projekts šo jomu neskar.* |
| 3. | Cita informācija | Lai nodrošinātu likumprojekta atbilstību Regulai Nr. 575/2013, Likumā netiek pārrakstītas vai interpretētas Regulā Nr. 575/2013 noteiktās normas. Regula Nr. 575/2013 ir tieši piemērojams normatīvais akts, kurš nosaka licencētas maksājumu pakalpojumu un elektroniskās naudas iestādes sākotnējā kapitāla definīciju, kā arī pašu kapitāla definīciju un aprēķināšanas kārtību. Likumā šīs prasības vairs nebūs noteiktas. Nav iespējams norādīt atsevišķus Regulas Nr. 575/2013 pantus, kas ar likumprojektu tiktu pārņemti vai ieviesti, jo Regula Nr. 575/2013 kopumā un tieši nosaka piemērojamās prasības, kas nav atsevišķi izdalāmas.  Iestādes sākotnējā kapitāla un pašu kapitāla definīcija un aprēķināšanas kārtību turpmāk noteiks Regula Nr. 575/2013, nevis Likums, tāpēc nepieciešams izslēgt Likuma 1. panta 21. un 22. punktu, papildināt Likuma 12. pantu ar trešo daļu un precizēt Likuma 34. panta otro daļu, kurā ir norāde uz subjektu, kas nosaka attiecīgo kārtību. |

|  |  |  |  |
| --- | --- | --- | --- |
| 1. tabula  Tiesību akta projekta atbilstība ES tiesību aktiem | | | |
| **Direktīva 2007/64/EK** | Aizpilda, ja ar projektu tiek pārņemts vai ieviests vairāk nekā viens ES tiesību akts, – jānorāda tā pati informācija, kas prasīta instrukcijas 55.1. apakšpunktā un jau ir norādīta arī V. sadaļas 1. punkta ietvaros. | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu). | Projekta vienība, kas pārņem vai ievieš katru šīs tabulas A ailē minēto ES tiesību akta vienību. | Informācija, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu paskaidrojumu, kā arī precīzi norāda, kad un kā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā. | Informācija, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (tostarp alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos. |
| **Direktīva Nr. 2007/64/EK**  8. panta B metode. | 35. panta pirmā un otrā daļa. | Izvēlētā ES tiesību akta vienība tiek ieviesta pilnībā. | - |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.  Kādēļ? | *Projekts šo jomu neskar.* | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | *Projekts šo jomu neskar.* | | |
| Cita informācija | Nav. | | |

|  |
| --- |
| 2. tabula  Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.  Pasākumi šo saistību izpildei |
| *Projekts šo jomu neskar.* |

|  |  |  |
| --- | --- | --- |
| VI. Sabiedrības līdzdalība un šīs līdzdalības rezultāti | | |
| 1. | Sabiedrības informēšana par projekta izstrādes sākšanu | Nav. |
| 2. | Sabiedrības līdzdalība projekta izstrādē | Likumprojekts tika nosūtīts saskaņošanai visām maksājumu pakalpojumu un elektroniskās naudas iestādēm, Latvijas Komercbanku asociācijai un Patērētāju tiesību aizsardzības centram, lai nepieciešamības gadījumā likumprojekta izstrādes gaitā ņemtu vērā to pausto viedokli. |
| 3. | Sabiedrības līdzdalības rezultāti | Notikusi tikšanās ar tirgus dalībnieku pārstāvjiem ar viedokļu apmaiņu par likumprojektu un ar to saistītajiem grozījumiem. Tirgus dalībnieku jautājumi tika izskaidroti un priekšlikumi, kas tika saskaņoti, iekļauti likumprojektā.  Latvijas Komercbanku asociācija, Latvijas Banka un Patērētāju tiesību aizsardzības centrs norādījuši, ka tiem nav pretenziju pret izstrādāto likumprojektu un tas atbilst prasībām. |
| 4. | Saeimas un ekspertu līdzdalība | Saeimas un ekspertu līdzdalība nav notikusi. |
| 5. | Cita informācija | Sabiedrība pēc normatīvā akta pieņemšanas tiks informēta ar publikāciju oficiālajā izdevumā "Latvijas Vēstnesis" un bezmaksas normatīvo aktu datu bāzē *www.likumi.lv*.  Informācija par normatīvā akta pieņemšanu, kā arī Likums tiks ievietots Finanšu un kapitāla tirgus komisijas mājas lapā internetā. |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Likumprojekta prasību izpildi nodrošinās Finanšu un kapitāla tirgus komisija. |
| 2. | Projekta izpildes ietekme uz pārvaldes funkcijām | Projekts nemaina iesaistīto institūciju kompetenci un funkcijas. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Nav ietekmes.  Jaunu institūciju izveide netiek paredzēta. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Nav ietekmes.  Institūcijas netiek likvidētas. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Nav ietekmes.  Institūcijas netiek reorganizētas. |
| 6. | Cita informācija | Nav. |

Finanšu ministrs A. Vilks

22.11.2013. 11.11

2945

I. Valtiņš

6777 4925

ingus.valtins@fktk.lv